Vladislava Đorđević

Vladislava "Vaca" Đorđević (Beograd, 10. maj 1974. godine) srpska je glumica i sinhronizator crtanih filmova. Ona posuđuje glas Sunđer Bobu Kockalonu u srpskoj verziji ove animirane serije, ali i mnogim drugim likovima osim Sunđer Boba. Takođe je sinhronizovala crtaće "Ren i Stimpi", "Dora istražuje" i "Trnavčevići u divljini".

Biografija
Vladislava Đorđević je rođena 10. maja 1974. godine u Beogradu. Glumu je diplomirala na Akademiji umetnosti Braća Karić u klasi profesora Predraga Ejdusa. Izdala je dva albuma sa grupom Vrooom u kojoj je pevala. Igra u Malom pozorištu Duško Radović i u Ateljeu 212, a igrala je i u drugim pozorištima. Radi na TV B92, gde snima dramske emisije, reklame i sinhronizuje crtane filmove. Za najbolju žensku ulogu „Lažeš Melita“ u Splitu 2010. je dobila nagradu Mali Marulić.